AP ดีด 3% ลุ้นกำไรปี 66 โตเด่น รับเปิดโครงการ-โอนคอนโด โบรกชูเป้า 14.30 บ.
 AP ดีด 3% ลุ้นกำไรปี 66 โตแกร่งจากปีก่อน รับแผนเปิดตัวโครงการใหม่ 7 หมื่นล้านบาท และการเริ่มโอนคอนโด 5 โครงการ มูลค่ารวม 1.77 หมื่นล้านบาท โบรกแนะนำ “ซื้อ” ราคาเป้าหมาย 14.30 บ. 
AP ดีด 3% ลุ้นกำไรปี 66 โตแกร่งจากปีก่อน รับแผนเปิดตัวโครงการใหม่ 7 หมื่นล้านบาท และการเริ่มโอนคอนโด 5 โครงการ มูลค่ารวม 1.77 หมื่นล้านบาท โบรกแนะนำ “ซื้อ” ราคาเป้าหมาย 14.30 บ.
10 ก.พ. 2566

ผู้สื่อข่าวรายงานว่าวันนี้ (6 ก.พ.66) ราคาหุ้น บริษัท เอพี (ไทยแลนด์) จำกัด (มหาชน) หรือ AP ณ เวลา 11:37 น. อยู่ที่ระดับ 12.10 บาท บวก 0.30 บาท หรือ 2.54% ราคาสูงสุด 12.10 บาท ราคาต่ำสุด 11.80 บาท ด้วยมูลค่าซื้อขาย 182.76 ล้านบาท

บล.กรุงศรี ระบุว่า ราคาหุ้นยังถูกและธุรกิจมีแนวโน้มดี ยังคงคำแนะนำ “ซื้อ” AP ประเมินราคาเป้าหมายที่ 14.30 บาท อิงจากค่า PE เฉลี่ยระยะยาวที่ 7 เท่า แต่มองว่าประมาณการกำไรยังมีอัพไซด์อีก หลังจากแผนธุรกิจปี 66 บริษัทดูจะรุกหนักกว่าที่คาดเอาไว้
ทั้งนี้ AP ไม่เพียงแต่เป็นหนึ่งในบริษัทพัฒนาอสังหาริมทรัพย์ที่ได้รับผลกระทบจากโรคระบาดน้อยที่สุด แต่บริษัทยังได้อานิสงส์จากโครงการแนวราบที่ขยายตัวได้ดีจากพฤติกรรมผู้บริโภคเปลี่ยนแปลงไป ซึ่งสะท้อนถึงความสามารถและประสบการณ์ของผู้บริหารในการปรับกลยุทธ์ธุรกิจรับต่อสถานการณ์ต่างๆที่เปลี่ยนแปลงไปและท้าทาย
นอกจากนี้ บล.พาย ระบุว่า คาดกำไรทั้งปี 66 จะโตจากงวดเดียวกันของปีก่อน 1) แผนเปิดตัวโครงการใหม่ที่คาดว่ามีมูลค่าสูงกว่า 7 หมื่นล้านบาทในปี 66 เมื่อเทียบกับปี 65 อยู่ที่ 6.36 หมื่นล้านบาท 2) การเริ่มโอนคอนโด 5 โครงการ มูลค่ารวม 1.77 หมื่นล้านบาท เฉลี่ยขายแล้ว 43% ณ ไตรมาส 3/65 แบ่งเป็นโครงการของ SIRI เป็น 3 โครงการ และ JV อีก 2 โครงการ และ 3) การโอนแบ็กล็อก แนวราบ 1.8 หมื่นล้านบาทในปี 66